钦定古今图书集成/明伦汇编/氏族典/第242卷 > 张士逊
## 钦定古今图书集成/明伦汇编/氏族典/第242卷 > 张士逊

按《宋史张士逊传》，“士逊字顺之，祖裕，尝主阴城盐院，
因家阴城。士逊淳化中举进士，调郧乡主簿，迁射洪
令，改襄阳令，为秘书省著作佐郎，知邵武县，以宽厚
得民，改秘书丞，监折中仓，历御史台推直官，翰林学
士杨亿荐为监察御史，充江南转运使，再迁侍御史，
徙广东，又徙河北。以户部郎中为寿春郡王友，改昇”
王府谘议参军，迁右谏议大夫，改左庶子、知审刑院。
以太子詹事擢枢密副使，累迁尚书左丞，拜礼部尚
书、同中书门下平章事、集贤殿大学士。后领定国军
节度使、知许州。明道初，复入相，进中书侍郎。明年，进
门下侍郎、昭文馆大学士、监修国史。御史中丞范讽
劾士逊，以同中书门下平章事判许州，徙河南府。宝
元初，复入相，封郢国公。康定初，累上章请老，拜太傅，
封邓国公，致仕，卒，谥文懿。曹利用在枢密，藉宠肆威，
士逊居其间，无所可否，时人以《和鼓》目之。